ยุคก่อนประวัติศาสตร์ในพม่า

ยุคก่อนประวัติศาสตร์ในพม่า ครอบคลุมระยะเวลาหลายแสนปีจนถึงประมาณ 200 ปีก่อนคริสตกาล หลักฐานทางโบราณคดีแสดงให้เห็นว่าโฮโมอิเร็กตัส อาศัยอยู่ในภูมิภาคที่ปัจจุบันรู้จักกันในชื่อพม่ามาตั้งแต่ 750,000 ปีก่อนคริสตกาล และโฮโมเซเปียนส์เมื่อประมาณ 11,000 ปีก่อนคริสตกาล ใน วัฒนธรรมยุคหินเรียกว่ายุค อันยาเทียน (Anyathian, အညာသိယ) ชื่อยุคอันยาเทียน ตั้งตามแหล่งโบราณคดีในเขตแห้งแล้งตอนกลางซึ่งเป็นที่ตั้งของการค้นพบการตั้งถิ่นฐานยุคแรกส่วนใหญ่ ยุคอันยาเทียนเป็นยุคที่พืชและสัตว์ได้รับการเลี้ยงเป็นครั้งแรก และเครื่องมือหินขัดเงาปรากฏขึ้นในพม่า แม้ว่าแหล่งโบราณคดีเหล่านี้จะตั้งอยู่ในพื้นที่อุดมสมบูรณ์ แต่หลักฐานแสดงให้เห็นว่าผู้คนในยุคแรกเหล่านี้ยังไม่คุ้นเคยกับวิธีการเกษตรCooler (2002): Chapter 1

ยุคสำริดเริ่มต้นขึ้นราว 1,500 ปีก่อนคริสตกาล เมื่อผู้คนในภูมิภาคนี้เริ่มแปรรูปทองแดงเป็นสัมฤทธิ์ ปลูกข้าว และเลี้ยงไก่และหมู ยุคเหล็กเริ่มต้นขึ้นราว 500 ปีก่อนคริสตกาล เมื่อมีการค้นพบแหล่งที่อยู่อาศัยที่เกี่ยวข้องกับการผลิตเหล็กในพื้นที่ทางใต้ของเมืองมัณฑะเลย์ในปัจจุบันMyint-U (2006): 45 หลักฐานยังแสดงให้เห็นถึงแหล่งปลูกข้าวที่มีหมู่บ้านขนาดใหญ่และเมืองเล็ก ๆ ที่ทำการค้ากับพื้นที่โดยรอบและไกลถึงประเทศจีน ระหว่าง 500 ปีก่อนคริสตกาลถึง 200 ปีคริสตกาลHudson (2005): 1 โลงศพที่ตกแต่งด้วยสัมฤทธิ์และหลุมฝังศพที่เต็มไปด้วยเศษเครื่องปั้นดินเผาจากการจัดงานเลี้ยงและดื่มกิน แสดงให้เห็นถึงวิถีชีวิตของสังคมที่มั่งคั่งของพวกเขา

หลักฐานการค้าชี้ให้เห็นถึงการอพยพอย่างต่อเนื่องตลอดช่วงยุคก่อนประวัติศาสตร์ แม้ว่าหลักฐานการอพยพครั้งใหญ่ที่สุดจะชี้ไปถึงประมาณ 200 ปีก่อนคริสตกาล เมื่อชาวปยูซึ่งเป็นผู้อยู่อาศัยกลุ่มแรกสุดของพม่าที่มีบันทึกหลงเหลืออยู่Hall (1960): 8–10 เริ่มอพยพเข้ามาในหุบเขาแม่น้ำอิรวดีตอนบนจากมณฑลยูนนานในปัจจุบันMoore (2007): 236 ชาวปยูได้ตั้งถิ่นฐานขึ้นทั่วบริเวณที่ราบ โดยมีศูนย์กลางอยู่ที่จุดบรรจบกันของแม่น้ำอิรวดีกับแม่น้ำชี่น-ดวี่น ซึ่งมีผู้คนอาศัยอยู่มาตั้งแต่ยุคหินเก่าAung-Thwin (2005): 16 ต่อมาก็มีกลุ่มต่าง ๆ เช่นชาวมอญ ชาวยะไข่ และชาวพม่า เข้ามาตั้งถิ่นฐานในช่วงสหัสวรรษแรกของคริสตกาล ในช่วงยุคพุกามจารึกแสดงให้เห็นว่าชาวเสต กะดุ สะกอ กะยัน ปะหล่อง ว้า และฉาน ก็อาศัยอยู่ในหุบเขาแม่น้ำอิรวดีและบริเวณโดยรอบเช่นกันLieberman (2003): 114–115

ช่วงเวลา
 เวลา  เหตุการณ์ 750,000- 275,000 ปี ก่อน  ผู้คนในยุคหินเก่าตอนต้นของวัฒนธรรมอันยาเทียนตอนต้น (โฮโมอิเร็กตัส) อาศัยอยู่ตามริมฝั่งแม่น้ำอิรวดี 275,000-25,000 ปี ก่อน  ผู้คนยุคหินเก่าตอนต้นของวัฒนธรรมอันยาเทียนตอนปลาย 11,000 ปีก่อนคริสตกาล  มนุษย์ยุคหินเก่าตอนปลาย (โฮโมเซเปียนส์) อาศัยอยู่ในถ้ำบะดะลี่น ซึ่งตั้งอยู่ในเขตยวางาน ทางตอนใต้ของรัฐฉาน 7,000 - 2,000 ปีก่อนคริสตกาล  ผู้คนในยุคหินใหม่อาศัยอยู่ในตอนกลางของพม่า รัฐกะชีน รัฐฉาน รัฐมอญ ภาคตะนาวศรี และตามริมฝั่งแม่น้ำชี่น-ดวี่นและแม่น้ำอิรวดี 1500 ปีก่อนคริสตกาล  หลักฐานที่เก่าแก่สุดของงานทองแดงและสัมฤทธิ์ การปลูกข้าว การเลี้ยงไก่และหมูในหุบเขาอิรวดีU Than Myint, pp.45 500 ปีก่อนคริสตกาล  ชุมชนการผลิตเหล็กทางใต้ของพื้นที่มัณฑะเลย์ในปัจจุบัน 200 ปีก่อนคริสตกาล  ชาวปยูอพยพเข้ามาในหุบเขาอิรวดีจากมณฑลยูนนาน

อ้างอิง
 เชิงอรรถ

บรรณานุกรม












หมวดหมู่:ประวัติศาสตร์พม่า
หมวดหมู่:ประวัติศาสตร์พม่าแบ่งตามช่วงเวลา
หมวดหมู่:เอเชียยุคก่อนประวัติศาสตร์